CELEX: E2007J0007
Language: da
Date: 2008-09-18
Title: Domstolens Dom af 7. maj 2008 i sag E-7/07 — Seabrokers AS og Den Norske Stat, repræsenteret ved Skattedirektoratet (Etableringsret — Dobbeltbeskatningsaftale — Beregning af maksimalt nedslag for skat betalt i en anden EØS-stat — Gældsrenter og koncernbidrag)

18.9.2008   
            
            
               DA
            
            
               Den Europæiske Unions Tidende
            
            
               C 239/21
            
         
      DOMSTOLENS DOM
   
   af 7. maj 2008
   i sag E-7/07
   Seabrokers AS og Den Norske Stat, repræsenteret ved Skattedirektoratet
   
      (Etableringsret — Dobbeltbeskatningsaftale — Beregning af maksimalt nedslag for skat betalt i en anden EØS-stat — Gældsrenter og koncernbidrag)
   
   (2008/C 239/10)
   I sag E-7/07 mellem Seabrokers AS og Den Norske Stat, repræsenteret ved Skattedirektoratet — Anmodning til Domstolen fra Stavanger tingrett om fortolkning af EØS-aftalens artikel 4 om forbud mod forskelsbehandling, der udøves på grundlag af nationalitet, EØS-aftalens artikel 31 om etableringsretten og EØS-aftalens artikel 40 om frie kapitalbevægelser i EØS, har Domstolen, sammensat af Thorgeir Örlygsson (refererende dommer), Carl Baudenbacher (præsident) og Henrik Bull (dommer), den 7. maj 2008 afsagt følgende dom:
   
               1)
            
            
               En EØS-stat, som ved beskatning på grundlag af nettoindkomstprincippet ved beregningen af det maksimale nedslag for skat betalt i en anden EØS-stat henfører en del af et selskabs renteudgifter af gæld til indkomst erhvervet af selskabets filial i denne anden EØS-stat, begrænser den frie etableringsret i henhold til EØS-aftalens artikel 31, for så vidt udgifterne kun kan knyttes til selskabets virksomhed i førstnævnte stat.
            
         
               2)
            
            
               En EØS-stat, som ved beskatning på grundlag af nettoindkomstprincippet ved beregningen af det maksimale nedslag for skat betalt i en anden EØS-stat henfører en del af et selskabs udgifter i form af koncernbidrag, ydet til andre selskaber under førstnævnte stats fiskale jurisdiktion, til indkomst erhvervet af selskabets filial i den anden EØS-stat, begrænser den frie etableringsret i henhold til EØS-aftalens artikel 31.